Diari Oficial de la Generalitat Valenciana


Sumari del DOGV 8138, del 29-09-2017 (2017/8522)

RESOLUCIÓ de 27 de setembre de 2017, del president de CulturArts Generalitat, per a la concessió d'ajudes de foment de les arts escèniques per als sectors teatral i circense per al període de gener a desembre de 2017.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8138

Data del DOGV
:   29-09-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/8522


Data del document
:   27-09-2017

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 27 de setembre de 2017, del president de CulturArts Generalitat, per a la concessió d'ajudes de foment de les arts escèniques per als sectors teatral i circense per al període de gener a desembre de 2017. [2017/8522]  
Vistes les actuacions realitzades per a la tramitació i resolució dels expedients incoats com a conseqüència de les sol·licituds presentades en el marc de la Resolució de convocatòria de 20 de març de 2017, del president de CulturArts Generalitat, per la qual es convoca la concessió d'ajudes de foment de les arts escèniques per als sectors teatral i circense, durant els mesos de gener a desembre de 2017 (DOGV 8006, 23.03.2017), i en atenció als següents  
  
Antecedents de fet  
  
Primer. La Resolució de 20 de març de 2017 del president de CulturArts Generalitat té en consideració les bases reguladores aprovades mitjançant l'Ordre 33/2016, de 18 de juliol (DOCV 7832, 20.07.2016), de la Conselleria d'Educació, Investigació, Cultura i Esport, per a la concessió de subvencions públiques en règim de concurrència competitiva de les diferents matèries culturals integrades en CulturArts Generalitat.  
Segon. De conformitat amb el que preveu l'apartat primer del resolc tercer de la convocatòria, el termini de presentació de sol·licituds era de 30 dies naturals, a comptar des de l'endemà de la publicació de la convocatòria, per la qual cosa va finalitzar el 25 d'abril de 2017, i s'han presentat dues-centes tretze (213) sol·licituds per part de les diferents persones físiques i jurídiques interessades.  
Tercer. En atenció al que es disposa en l'article 6, epígraf 3.1, de l'Ordre 33/2016, de 18 de juliol, de bases reguladores, la comissió tècnica avaluadora, degudament constituïda i reunida en sessió els dies 3, 4, 5, 10 i 11 de juliol, ha estudiat la documentació presentada i ha valorat les sol·licituds d'acord amb els criteris objectius d'atorgament continguts en l'article 3, epígraf 3.1, de les bases reguladores i desenvolupats en el resolc cinqué de la convocatòria i ha emès l'acta corresponent.  
  
La proposta motivada de resolució del director general de CulturArts Generalitat es formula després d'haver vist els expedients, l'acta amb la proposta evacuada per la comissió tècnica avaluadora nomenada a l'efecte, i després de comprovar que les persones i entitats proposades com a beneficiàries compleixen tots els requisits necessaris exigits per la convocatòria per a tenir aqueixa condició; entre els requisits no figura i no ha calgut tenir en compte altres fets, al·legacions i proves que els adduïts per les persones interessades, i en atenció al que es disposa en l'article 6, epígrafs 6 i 7 de les bases reguladores.  
  
  
Fonaments de dret  
Primer. Conforme al que es disposa en la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions; en les disposicions de caràcter bàsic de la Llei 38/2003, de 17 de novembre, general de subvencions; en el Reial decret 887/2006, de 21 de juliol, pel qual s'aprova el Reglament de desenvolupament d'aquesta llei; així com en les bases reguladores aprovades mitjançant Ordre 33/2016, de 18 de juliol (DOCV 7832, 20.07.2016), i en la Resolució de convocatòria de 20 de març de 2017, del president de CulturArts Generalitat (DOCV 8006, 23.03.2017).  
Segon. El Reglament d'organització i funcionament de CulturArts Generalitat, aprovat per Decret 5/2013, de 4 de gener, i modificat, successivament, per Decret 141/2014, de 5 de setembre (DOCV 7355, 08.09.2014), i per Decret 126/2016, de 30 de setembre(DOGV 7887, 04.10.2016), ambdós del Consell, atribueix a l'ens en l'article 2.2.l, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i confereix, en l'article 4.2.j, l'atribució de resoldre la concessió dels incentius, ajudes i subvencions al president de l'entitat, que és el titular de la conselleria que ostenta les competències en matèria de cultura.  
Tercer. Totes les sol·licituds d'ajuda formulades s'han presentat dins del termini establit en l'apartat primer del resolc tercer de la convocatòria, excepte una, i s'han tramitat els expedients incoats de conformitat amb el que es disposa en l'article 6 de les bases reguladores.  
  
Per tot això, en virtut de l'exposició de fets i dels fonaments normatius que han quedat exposats, vistes l'acta i la proposta evacuada per la comissió tècnica avaluadora, així com els preceptes legals i reglamentaris citats i la resta de pertinent aplicació, en l'exercici de les competències que tinc atribuïdes.  
Vista la proposta amb el caràcter de definitiva, en atenció al que es disposa en l'article 6, epígrafs 6 i 7 de les bases reguladores, que eleva el director general de CulturArts Generalitat, resolc:  
  
Primer  
Concedir ajuda a les sol·licituds per als sectors teatral i circense per un import total de dos milions quatre mil cinc-cents vint-i-nou euros (2.004.529 ?), segons les modalitats i els beneficiaris que s'especifiquen tot seguit:  
  
L'import global màxim d'aquestes ajudes és de dos milions sis mil euros (2.006.000 ?), dels quals han resultat adjudicades ajudes per un total de dos milions quatre mil cinc-cents vint-i-nou euros (2.004.529 ?), per tant, s'ha generat una economia de mil quatre-cents setanta-un euros (1.471 ?), que es financen amb càrrec a la línia de subvenció s6422000, «Foment de les arts escèniques», entitat 00005, de la secció 09, del capítol IV del pressupost de CulturArts Generalitat per a 2017.  
  
  
  
Segon  
Anul·lar el crèdit no disposat que ascendeix a mil quatre-cents setanta-un euros (1.471 ?) en no haver resultat necessari, ateses les sol·licituds presentades, els pressuposts corresponents i les puntuacions obtingudes.  
  
Tercer  
El pagament d'aquestes subvencions queda condicionat al compliment de les obligacions assenyalades en el resolc seté, entre les quals la de comunicar per escrit l'acceptació segons el model de l'annex III de la convocatòria, en un termini no superior als quinze dies naturals des de la publicació, i a la justificació per part de la persona beneficiària d'acord amb l'indicat en la resolució resolc huité de la convocatòria, fins a la data de 29 de desembre de 2015 assenyalada en el mateix resolc. La falta de justificació en el termini indicat determinarà la pèrdua del dret al cobrament de la subvenció.  
  
Quart  
Donar publicitat a les ajudes concedides en compliment de l'assenyalat en l'article 18.1 de la Llei 38/2003, de 17 de novembre, general de subvencions.  
  
Cinqué  
Denegar l'ajuda sol·licitada per als sectors teatral i circense pels motius que s'especifiquen, de les presentades per:  
  
  
Motius de denegació de les ajudes sol·licitades:  
A. No haver obtingut la sol·licitud presentada, en concurrència amb les altres sol·licituds, la puntuació suficient per a ser inclosa en la proposta de la comissió tècnica avaluadora per a obtenir una de les dotze ajudes convocades per a la creació de literatura escènica, de conformitat amb el previst en el resolc segon, epígraf, 2 de la resolució de convocatòria.  
B. No haver atès correctament la confidencialitat de l'expedient que preveu el resolc tercer, epígraf 6.5.1.c, de la resolució de convocatòria.  
  
C. No haver sigut inclosa la sol·licitud presentada per la persona o entitat interessada en la proposta elevada per la comissió tècnica avaluadora, en no haver obtingut la puntuació mínima de 50 punts exigida en l'article 3, epígraf 3.1 de les bases reguladores, d'acord amb els criteris de valoració de la convocatòria.  
D. L'expedient de sol·licitud està presentat al PROP en data 27.04.2017 (registre d'entrada 54869), quan el termini acabà el dia 25.04.2017, segons preveu el resolc tercer, epígraf 1 de la resolució de convocatòria.  
E. Queda exclòs de l'avaluació perquè incompleix l'article 15.1 de les bases reguladores: «La convocatòria podrà admetre la percepció d'altres subvencions procedents de qualssevol administracions o ens públics o privats, nacionals o internacionals, sempre que l'import d'aquestes siga de tal quantia que, aïlladament o en concurrència amb altres subvencions, no supere el cost de l'activitat subvencionada o implique una disminució de l'import del finançament propi exigit, si és el cas, per a cobrir l'activitat subvencionada».  
F. Exclòs en aplicació del que preveu l'article 2, epígraf 2.2.4 de les bases reguladores: «Solament podran sol·licitar aquestes ajudes les empreses privades gestores de sales d'exhibició escènica que realitzen l'activitat subvencionada en l'àmbit competencial de la Generalitat»; i en relació amb el resolc primer, epígraf 3.4 de la resolució de convocatòria, pel fet que la Comunitat de Propietaris del Teatre Principal no compta en el seu accionariat de majoria de capital privat.  
  
G. Exclòs en aplicació del que preveu l'article 2, epígraf 2.2.2 de les bases reguladores: «Podran sol·licitar aquesta ajuda les empreses professionals que estiguen legalment constituïdes. S'exceptuen les associacions i entitats sense ànim de lucre»; això amb relació amb el resolc primer, epígraf 3.2, de la resolució de convocatòria.  
H. Renúncia a la sol·licitud per part de l'interessat, presentada amb data 30 d'agost de 2017.  
  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i 8, 14 i 46 de la Llei reguladora de la jurisdicció contenciosa administrativa, el present acte, que posa fi a la via administrativa, podrà ser recorregut potestativament en reposició, o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
  
a) El recurs de reposició haurà d'interposar-se davant el president de CulturArts Generalitat, en qualitat d'òrgan competent per a concedir les ajudes en el termini d'un mes a comptar des de l'endemà de la seua publicació.  
b) El recurs contenciós administratiu haurà d'interposar-se davant els jutjats del contenciós administratiu de València en el termini de dos mesos a comptar des de l'endemà de ser publicat.  
  
València, 27 de setembre de 2017. El president CulturArts Generalitat: Vicent Marzà Ibáñez.